小說引子  其二
作者：羅燁
朝代：宋

paragraphs: 傳自鴻荒判古初，羲農黄帝立規模。
無爲少昊更顓帝，相授高辛唐及虞。
位禪夏商周列國，權歸秦漢楚相誅。
兩京中亂生王莽，三國爭雄魏蜀吳。
西晉洛陽終四世，再興建鄴復其都。
宋齊梁魏分南北，陳滅周亡隋易孤。
唐世末年稱五代，宋承周禪握乾符。
子孫神聖膺天命，萬載昇平復版圖。